钦定古今图书集成/明伦汇编/氏族典/第385卷 > 李元礼
## 钦定古今图书集成/明伦汇编/氏族典/第385卷 > 李元礼

按《唐书徐康王元礼传》：“元礼性恭畏，善骑射。始王郑，
即授郑州刺史。后徙王徐，迁徐州都督，为绛州刺史，
有治名，玺书劳勉，实封至千户。永征中薨，三子茂为
淮南王，馀爵公。茂险薄无行。初，元礼疾，姬赵有美色，
茂逼烝之，元礼切责，茂恚，屏侍卫，药膳以不食薨。茂
嗣上元中，事泄，流死振州。神龙初，以茂子璀嗣。开元”
中，为宗正员外卿。薨，子延年嗣。拔汗那王入朝，延年
将以女嫁之，为右相李林甫劾奏，贬文安郡别驾。终
馀杭司马，国除。永泰初，以其子讽嗣王。